— На тое і маладосць, каб паспяваць. У інстытуцкай лабараторыі пазнаёміўся са студэнткай Беларускага політэхнічнага інстытута Наталляй Варанецкай. Наша знаёмства перарасло ў глыбокае пачуццё, і мы пажаніліся. Дваіх дзяцей выхавалі. Дапамагала нам жончына маці. Сын Андрэй закончыў школу з залатым медалём і Беларускі дзяржаўны ўніверсітэт інфарматыкі і радыёэлектронікі і працуе сістэмным адміністратарам у даволі буйной прыватнай кампаніі. У яго падрастаюць ужо сынок Аляксей і дачушка Аляксандра. Дачка Марыя закончыла юрыдычны факультэт БДУ, абараніла кандыдацкую дысертацыю і выкладае на юрыдычным факультэце ўніверсітэта.